b'\n_START_ARTICLE_\nPredzarodek\n_START_PARAGRAPH_\nPredzarodek ali preembrij (tudi proembrij) pomeni je oplojeno \xc4\x8dlove\xc5\xa1ko jaj\xc4\x8dece do 14. dneva razvoja, ko \xc5\xa1e ni pri\xc5\xa1lo do vgnezdenja v maternici. Gre za izraz, ki je nastal s porajanjem vpra\xc5\xa1anja, do kdaj je nravstveno sprejemljivo delati raziskave na \xc4\x8dlove\xc5\xa1kem zarodku. Zagovorniki poskusov na zarodkih, mlaj\xc5\xa1ih od 14 dni, namre\xc4\x8d trdijo, da dotlej zaradi nerazvitosti \xc5\xbeiv\xc4\x8devja zarodek \xc5\xa1e nima lastnosti \xc4\x8dlove\xc5\xa1kega zarodka. S tem ozadjem so v Zdru\xc5\xbeenem kraljestvu tudi sprejeli zakon, ki dovoljuje raziskave na predzarodkih._NEWLINE_Tak\xc5\xa1na opredelitev zgodnjega zarodka je naletela na \xc5\xa1tevilne kritike nasprotnikov poskusov na \xc4\x8dlove\xc5\xa1kih zarodkih in tudi nekaterih znanstvenikov, ki menijo, da je tak\xc5\xa1na opredelitev neustrezna ali nepotrebna.'